Фолкер Браун
Щастливо съзаклятие

Превод от немски: Венцеслав Константинов, —

chitanka.info

В това жълто поле, наранено от вятъра само,

с лъчисто мъртво вълнение, тука ела,

любима, на сал

от мечти, отплувал

по пътища, леко

напускащи хладната долѝна, спри на полянката,

дето цъфти между нас, сред синята просека,

извила по хълмовете, между някога и сега,

там да излезем:

на топлия камък, високо

над пушека, смазал града, над черния пясък

в заводите, там ти легни,

близо до насипа покрай земята,

която съзираме, спри в своя дом: всеки за другия

порта, за другия праг, поеми

по земята, която с наслада

обсаждаме и завладяваме лакът по лакът,

отдай се,

и двама ще вдъхнем

живот на своя съюзник,

идещ подире ни всичко да съхрани

или да промени.

1965

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.